# Fortaleza

* Per a altres significats, vegeu «Fortaleza (desambiguació)».
Fortaleza és una ciutat de la regió nord-est del Brasil, capital de l'estat del Ceará. La ciutat es va desenvolupar als marges del riu Pajeú, a 2.285 km de Brasilia.
El seu nom té com referència el Fort Schoonenborch construït durant la ocupació neerlandesa, el 1649. Batejada de Loira desposada do Sol, pels versos del poeta Paula Ney, Fortaleza és el més important centre industrial i comercial del nord-est. En el turisme, la ciutat és un dels principals destins del turisme internacional que visita el Brasil. És seu del Banc del Nordeste i del DNOCS.
La Regió Metropolitana de Fortaleza té 3.903.945 habitants (dades del cens demogràfic de 2022), sent una de les deu més gran àrees urbanes del Brasil i de les tres més gran del Nord-est. El seu aeroport és el Pinto Martins. És per aquí que arriben a la ciutat la majoria dels turistes. La ciutat és la terra natal dels escriptors José de Alencar i Rachel de Queiroz, de l'humorista Tom Cavalcante i de l'expresident Castelo Branco.
La ciutat és al el litoral de l'Estat, a una altitud mitjana de 21 metres, i és la seu d'un terme municipal de 313,8 km² d'àrea. És la quarta ciutat més poblada de Brasil després de superar Salvador al cens de 2022 amb una població de 2,4 milions d'habitants, sent la capital de major densitat de població del país amb 8.390,76 hab/km².

## Geografia

Segons la divisió regional vigent des de 2017, establerta per l'IBGE, el municipi pertany a les regions geogràfiques intermèdia i immediata de Fortaleza. Fins aleshores, amb les divisions vigents en microregions i mesoregions, formava part de la microregió de Fortaleza, que al seu torn estava inclosa a la Mesoregió Metropolitana de Fortaleza.
Els límits del municipi són l'oceà Atlàntic al nord; Maracanaú, Itaitinga i Pacatuba al sud; Caucaia a l'oest i Eusébio i Aquiraz a l'est. Amb 312.353 km², Fortaleza és una de les capitals més petites del país en àrea territorial. També és la capital de l'estat brasiler més propera al continent europeu, a 5.608 km de Lisboa. El medi ambient de Fortaleza té característiques semblants a les d'altres ciutats de la costa del Brasil. El clima és càlid, amb una temperatura mitjana anual de 26 °C. La vegetació predominant és el manglar i la restinga. El seu relleu és de plana litoral i altiplans prelitorals.

## Fills il·lustres

* Alberto Nepomuceno (1864-1920) compositor musical
* Marlui Miranda

## Galeria

* Teatre José de Alencar, a Fortaleza
* Catedral Metropolitana de Fortaleza

## Referències

* ↑ «Fortaleza». Gran Enciclopèdia Catalana. Barcelona: Grup Enciclopèdia Catalana.
* ↑ «Fortaleza ultrapassa Salvador e se torna maior economia do Nordeste» (en portuguès brasiler). Govern de Ceará, 17-12-2020. Arxivat de l'original el 2021-02-26. [Consulta: 26 setembre 2024].
* ↑ «Fortaleza fue la ciudad de Brasil más buscada para viajar en verano 2024 y el turismo internacional crecería un 14,5%» (en castellà). Business Intriper, 26-12-2023. Arxivat de l'original el 2024-09-26. [Consulta: 26 setembre 2024].
* ↑ «Região Metropolitana de Fortaleza concentra 44% da população do Ceará» (en portuguès brasiler). G1. Grupo Globo, 29-06-2023. [Consulta: 26 setembre 2024].
* ↑ «Fluxo aéreo internacional do Ceará cresce 37,98% no primeiro semestre de 2023» (en portuguès brasiler). Govern de Ceará, 19-07-2023. Arxivat de l'original el 2024-09-26. [Consulta: 26 setembre 2024].
* ↑ «As dez maiores cidades do Brasil em população» (en portuguès brasiler). G1, 28-06-2023. Arxivat de l'original el 16 April 2024. [Consulta: 25 juny 2024].
* ↑ «Fortaleza» (en portuguès). Instituto Brasileiro de Geografia e Estatística (IBGE), 2023. Arxivat de l'original el 14 de març 2023. [Consulta: 11 setembre 2024].
* ↑ Instituto Brasileiro de Geografia e Estatística (IBGE). «Divisão Regional do Brasil» (en portuguès), 2017. Arxivat de l'original el 26 d’octubre 2018. [Consulta: 11 setembre 2024].
* ↑ Instituto Brasileiro de Geografia e Estatística (IBGE). «Base de dados por municípios das Regiões Geográficas Imediatas e Intermediárias do Brasil» (en portuguès), 2017. Arxivat de l'original el 19 de novembre 2022. [Consulta: 11 setembre 2024].
* ↑ Instituto Brasileiro de Geografia e Estatística (IBGE). «Divisão Territorial Brasileira 2016» (en portuguès), 2016. Arxivat de l'original el 3 de novembre 2020. [Consulta: 11 setembre 2024].
* ↑ «Fortaleza: dados gerais, bandeira, economia» (en portuguès brasiler). Brasil Escola. UOL. [Consulta: 26 setembre 2024].